Liet Ynternasjonaal - Wikipedia

# Liet Ynternasjonaal

### Vun Wikipedia

Liet Ynternasjonaal (westfreesch för Leed Internatschonal; ok Liet-Lavlut) is en internatschonalen Singwettstriet för europääsche Spraakminnerheiten. De Idee is vun’n Eurovision Song Contest afkeken, man Liet wiest würklich verschedene Spraken un Kulturen, nich blots verschedene Länner. All Singers singt in jemehr egen Spraken. Vele Minnerheitensenners in Europa hebbt den Wettstriet ok al in’t Feernsehn överdragen.

Toeerst harr Onno Falkena en Singwettstriet för Westfreesland in’t Leven ropen. 2002 harrn se dat denn verwiedert, so dat ut ganz Europa Minnerheitengruppen mitmaken dröffen. Aktuell gifft dat twee Vörutschieden eenmal bi de Samen un denn in Westfreesland. De annern Gruppen un Singers köönt sik direkt bewarven un warrt vun en Komitee utwählt. 2006 weren dat alltohoop 61 Gruppen un Singers ut 25 europääsche Regionen de mitmaken wullen. Ölven Regionen hett dat Komitee utsöcht, de bi den Wettstriet denn mitmaakt hebbt.

## [Ännern] Wettstrieden betherto

Wannehr | Woneem | Winner | Winnerleed | Spraak
--- | --- | --- | --- | ---
29. April 2002 | Ljouwert (Fresen) | Pomada | En Pere Galleri | Katalaansch
23. November 2003 | Ljouwert (Fresen) | Transjoik | Mijajaa | Saamsch
22. Oktober 2004 | Ljouwert (Fresen) | Niko Valkeapää | Rabas Mielain | Saamsch
14. Oktober 2006 | Östersund (Samen) | Johan Kitti un Ellen Sara Bähr | Ludiin Muitalan | Saamsch

## [Ännern] Weblenken

- Websteed vun Liet Ynternasjonaal (vele Spraken)

Vun „http://nds.wikipedia.org../../../l/i/e/Liet_Ynternasjonaal_ebad.html“

Kategorien: Musik | Singwettstriet

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken